Ombi lako ni kama amri kwangu.
Niliamua kwamba nitamwoa Jodha
baada ya kukata kichwa cha Jalal kwenye vita tu.
Lakini leo, mama amekuja hapa kumwomba mwanawe.
Nawezaje kuacha fadhila hii?
Nakubali pendekezo lako.
Tafadhali wape babako na mamako pongezi zangu.
Harusi ya dada ilipokuwa ikipangwa Amer,
pahali pengine, kaka
alikuwa akijitayarisha kushambulia familia yake.
Tumieni panga zenu na mtumie nguvu zenu zote.
Mfalme hatawahi kushinda vita kama jeshi lake ni hafifu.
Nitachukulia kuwa mko tayari
na kwamba tunaweza kushambulia Amer
hata mkinigusa kwa upanga zenu tu.
Wewe ni mpiganaji stadi, Bwana Sujamal.
Acha kukushinda,
hata hatuwezi kukugusa.
Lakini mpiganaji anapaswa kuwa na nguvu ya kupigana na adui.
Nataka kila mwanajeshi wangu awe Sujamal.
Hata tunaweza kujifunza kutumia upanga kama wewe
lakini pigo lisilo na shauku yako ya kushinda Amer ni nini?
Kweli kabisa! Ninadai Amer.
Shauku hii itanisaidia kushinda Amer.
Bwana wetu aishi maisha marefu! Nina habari muhimu sana kwako.
Nini kimefanyika?
Nimeona wapanda-farasi wa Mughal upande ule mwingine wa ngome.
Nilipowafuata, nilijua kwamba
mpiganaji wa ufalme wa Mughal, Sharifuddin,
yuko kule tayari kushambulia.
Wamughal wanaweza kutushambulia wakati wowote sasa.
Sharifuddin!
Ndiyo, bwana! Sharifuddin, mpiganaji stadi zaidi wa Wamughal.
Hajashindwa katika vita vyovyote mpaka sasa.
Anachukuliwa kama msaidizi wa mfalme Jalal.
Unadhani kuna wanajeshi wangapi?
Angalau elfu ishirini.
Labda, mungu wa kike Jambai amesikia maombi yangu.
Ongezeni juhudi zenu mara dufu na mfanye kazi usiku na mchana
ili mmalize matayarisho yote.
Harusi hii inapaswa kuwa nzuri sana
hivi kwamba Rajputana nzima itaikumbuka.
Harusi hii inafaa kuandika historia.
Washa taa katika kasri nzima na ling'ae.
Mwambie mtengeneza dhahabu atengeneze mapambo
ambayo hayajawahi kuonekana.
Mwambie waziri mkuu atume mialiko kwa wafalme wote wa Rajput.
Hakuna mtu anapaswa kukosa harusi hii.
Mainavati!
Inaonekana umefurahi sana.
Na mbona nisifurahi, mama?
Hii ni siku muhimu sana kwa mama.
Nahakikisha kwamba matayarisho yote yako sawa tu.
Nasubiri siku ya harusi tu.
Wakati mwingine nahisi kama kasri na barabara
ni kama moyo wa mwanamke.
Hakuna mtu anajua kile kinachofanyika ndani yao.
Sielewi.
Ulituma barua hizo mbili, sivyo, Mainavati?
Barua hizi zinapaswa kuwafikia
wale ambao wanatumiwa.
Tafadhali kuwa makini! Enda!
Unataka Jodha na Suryabhan waoane
kabla ya vita, sivyo?
Sijui mbona ulitaka hili
na hata sitaki kujua.
Lakini nimefurahi, Mainavati.
Inasemekana kwamba malkia katika makasri hutengeneza mapambo,
huwaoza mabinti zao
na kumpungia hewa mume wakati anapokula chakula chake.
Lakini Mainavati,
nimefurahi kuona njama yako.
Nimefurahi kwamba uliifanya.
Vita vingi vilipiganwa na kuzuiwa kwa sababu ya malkia.
Wakati Mainavati alitaka
binti yake aolewe kwa kutuliza, fadhila,
kugawanya au hata kuadhibu,
kwa upande mwingine, kulikuwa na Maham Anga,
aliyekuwa akitumia njia hizi vibaya.
Hata huwezi kutembea vizuri. Utafanya kazi gani?
Hana umuhimu wowote. Mtoe hapa.
Mbona unamsumbua?
Lakini kwa nini umekuja hapa?
Mtukufu, Maham Anga anakuja hapa.
Hujambo!
Yeye ni nani?
Unafanya nini hapa?
Hujui kwamba hapa ni jikoni mwa Wamughal?
Makafiri kama wewe hawaruhusiwi kuingia hapa.
Mbona umekuja hapa?
Nimekuja hapa kusafisha sakafu.
Nilipoteza hirizi yangu ya mungu wa kike Kali hapa.
Maham Anga!
Hapana! Hapana!
Sasa, nionyeshe unaamini kiasi gani.
Mwite Mungu wako akusaidie!
Nini kimefanyika?
Umepoteza ujasiri wako?
Kuamini kwako kumekuwa mvuke pamoja na maji moto.
Maham Anga!
Kwako, hofu yako ni muhimu kuliko Mungu.
Bibi wangu aishi maisha marefu.
Maham Anga!
Bibi, nilikuwa nikikutafuta
katika harimu nzima.
Nina habari muhimu sana kwako.
Ulikuwa unataka kuniambia kwamba Bairam Khan
amemfunga jela Zaheer, sivyo?
Daima hunipi furaha ya kukupasha habari.
Huwa unajua kinachofanyika daima.
Wakati wewe daima hujui cha kusema, wakati gani na wapi.
Kwa kweli, bibi, nilikuwa nataka kukwambia kwamba
Zaheer ni mtu yule yule ambaye Bwana Bairam alimfanya kipofu.
Na ukimtoa wakati huu,
utamfurahisha mfalme sana.
Nahitaji kujifunza jinsi ya kucheza mchezo kutoka kwako sasa?
Hapana! Nawezaje kukufunza?
Umekuwa mchezaji stadi kutoka mwanzo.
Ulikuwa wapi?
Nimekuwa nikikusubiri wakati huu wote.
Umekuwa na shughuli nyingi kuliko mfalme.
Nilikuwa nataka kuongea nawe kuhusu jambo fulani.
Najua kwamba unataka kuzungumzia Amer.
Eh, Mungu! Viatu vile tena!
Ambavyo umeweka kitandani mwangu!
Wasemecho ni ukweli.
Mfalme, ngoma na nyani kamwe hawabadiliki.
Umenijua tangu utotoni. Ni vigumu kubadilisha tabia za zamani.
Na pia unajua kwamba sipendi hii tabia yako.
Mtu anawezaje kuweka viatu vyake
pahali ambapo unafaa kuweka kichwa chako na kulala?
Tafadhali, vitoe.
Kwa hivyo, mashuka yako ni muhimu zaidi kwako
kuliko muda wangu nilioutumia kukusubiri.
Hapana! Kila kitu kinachokuhusu ni muhimu kwangu.
Lakini samahani kwamba ilibidi uningoje.
Nina kazi nyingi kama wewe.
Wewe ni mfalme na mimi ni malkia.
Kama vile unavyotunza ufalme,
tuna taratibu za kutunza harimu pia.
Lazima nipigane vita na wale malkia wengine
ili nibaki mke wako mpendwa.
Nini kimefanyika? Mbona unacheka?
Hebu jiangalie.
Ulikuwa mdogo sana. Sasa umekua sana.
Wewe ni mbaya sana.
Lakini kwa kuwa wewe ni mfalme, siwezi kukwambia lolote.
Lakini naweza kukwambia jambo.
Nini?
Gatti! Gatti! Gatti!
Wewe tu ndiye unayeniita kwa jina langu la utotoni.
Wewe ni rafiki yangu wa utotoni, Ruqaiya wangu.
Koma sasa! Tafadhali, vua viatu vyako.
Bado una wasiwasi kuhusu mashuka yako?
Ndiyo.
Unasemaje kwa hili?
Wewe ni mtoto sana!
Ona kile umekifanya licha ya kukwambia!
Sawa, nitoe mashuka?
Hapana! Nitayashughulikia.
Ni nani? Nani anasimama hapo?
Unawezaje kuthubutu kuingia kwa chumba cha kibinafsi
cha mfalme na malkia?
Nini kimefanyika, Ruqaiya?
Hakuna. Lazima ilikuwa mfanyakazi.
Kuna shida gani mpaka ilibidi uje hapa
usiku hivi?
Hakuna mipaka ya muda ambayo naweza kumwona Mtukufu.
Lakini wakati yuko na malkia wake usiku,
yeye tu ndiye ana haki ya muda wake.
Chochote kile, ongea naye kesho asubuhi.
Sasa hivi, Mtukufu anapumzika.
Usemavyo.
Kwaheri.
Kwa hivyo, ulimwambia Mtukufu kuhusu matendo ya Bairam Khan?
Bado.
Kwa nini?
Malkia wa Mtukufu hakuniruhusu nimwone.
Pete hii. Umeipenda daima, Resham.
Ndiyo.
Wakati mwingine, sikuelewi.
Asante kwa hii. Asante. Asante.
Mungu wangu! Sumu.
Ni ya Zaheer.
Zaheer?
Maham Anga!
Utampa zaheer sumu hii.
Mimi?
Bairam Khan atalaumiwa.
Kwa nini Mtukufu hakufahamishwa?
Malkia Ruqaiya amejiwekea lawama kwa hilo sasa hivi tu.
Utaona, sumu hii itadhuru watu watatu.
Zaheer, Bairam Khan
na Malkia Ruqaiya.
Maham Anga!
Utaona, Resham.
Siku mpya italeta tatizo jipya.
Unafikiria nini?
Kwamba Mtukufu akijua kwamba msaidizi wake mwaminifu
Zaheer amekufa, Mungu anajua kile kitakachofanyika.
Nzuri sana!
Vizuri.
Sasa, nitatawala ulimwengu mzima kwa kutumia hii.
Huamini shabaha ya mfalme wako?
Hapana, bwana. Si hivyo.
-Basi hili ni nini? -Jasho.
Ni kukosa heshima kwa shabaha yangu.
Unaogopa kwamba Mtukufu asipolenga shabaha,
unaweza kufa. Sivyo?
Hapana, bwana.
Uaminifu ni nini? Unaujua?
Mwite Zaheer.
Ingawa amekuwa kipofu,
bado anamwamini mfalme wake kabisa.
Nimekwambia umwite Zaheer.
Samahani, Mtukufu.
Muda mfupi uliopita, Zaheer alikufa gerezani.
Maham Anga!
Nani alitoa amri za kumkamata Zaheer?
Waziri.
Wakati ulipojua, kwa nini hukuniambia?
Wakati huo, ulikuwa chumbani mwako pamoja na malkia.
Malkia hakuniruhusu nikuone.
Sikuamini. Hawezi kufanya hivyo.
Hiki ndicho nilichotupiwa jana usiku.
Sikuhisi vibaya kwa sababu ya hiki.
Lakini nilihisi vibaya kwa sababu ya kifo cha Zaheer.
Mwambie malkia Ruqaiya aje anione.
Kwa hilo itabidi uende harimuni.
Yeye ni malkia.
Hatakuja hapa.
Mwambie
kwamba ni amri yangu kwamba lazima aje hapa, sasa hivi.
Maham Anga!
Ulifanya kosa la kumzuia shangazi
kuja chumbani mwangu?
Sikujua kwamba...
Ulifanya hivyo au la?
Ndiyo.
Maham Anga!
Kosa lako limegharimu maisha ya mtu.
Kama ningejua mapema, ningeweza kuokoa maisha yake.
Toka hapa.
Nimesema, toka.
Maham Anga!
Toka hapa!
Maham Anga!
Mwiteni waziri.
Maham Anga!
Kwa nini uliamua kumfunga Zaheer gerezani?
Nimekuwa nikifanya maamuzi haya
tangu wakati ulipokuwa na umri wa miaka 14.
Babako alinipa wajibu wa usalama wako.
Nimekulea kama mwanangu.
Sitafanya uamuzi wowote usiokufaa.
Hudhani kuwa
uamuzi wako wa kumtia Zaheer gerezani haukuwa sahihi?
Hapana.
Alikuwa akieneza fununu kwamba Bairam Khan
anendesha ufalme huu.
Wakati Mtukufu ni karagosi wake tu.
Sasa, niambie. Uamuzi wangu haukuwa sahihi?
Kuhusiana na suala la kujiua kwa Zaheer,
ulikuwa uamuzi wake binafsi.
Mtu yeyote anayejaribu kututenganisha mimi na wewe...
...atafanyiwa hivi.
Nilifanya kile waziri anapaswa kufanya tu.
Nimeshangaa.
Sijawahi kuona hili hapo awali.
Mtukufu hakumwamuru aondoke na bado aliondoka.
Hata alisahau adabu ya salamu alipokuwa akiondoka.
Kama kweli angekuchukulia kama mfalme,
hangewahi kufanya hivi.
Watu watatu tu ndio muhimu kwangu.
Khan Baba,
Malkia Ruqaiya
na wewe.
Maham Anga!
Sikupaswa kuwazungumzia Ruqaiya na Khan Baba hivyo.
Hata hivyo,
vyovyote nilivyo leo, ni kwa sababu yao.
Samahani, Mtukufu.
Mpaka sasa, chochote ambacho mimi na waziri tulifanya
kilikuwa wajibu wetu na si fadhila.
Mimi na yeye tunapaswa kuwa nguvu yako
na si udhaifu wako.
Mtukufu, kiti hiki cha enzi kigumu.
Yule anayekikalia...
...anapaswa kuwa mkali zaidi.
Mungu wangu! Umekua, Mtukufu.
Ni wakati wako wa kufanya maamuzi yako mwenyewe.
Usiache fununu ziwe ukweli.
Waambie raia wako kwamba uamuzi wa Mtukufu
hautegemei maoni ya waziri.
Umefanya kazi yako vizuri, Resham.
Nimefurahi. Chukua hii.
Zaheer aliuawa.
Hakuna mtu alijua sababu ya kifo chake.
Asante.
Lakini ni kwa sababu yako.
Leo, umewaumiza watu wengi sana kwa kufanya kitu kimoja tu.
Malkia Ruqaiya.
Kwa hivyo unapenda kucheza sataranji pia.
Nimejua hivyo leo.
Ulikuwa mchezo mzuri.
Lakini kumbuka kwamba ni zamu yangu sasa.
Maham Anga!
Wewe ni mwanafunzi katika mchezo wa siasa, Malkia Ruqaiya.
Ni bora kwako
kumakinika katika kumburudisha Jalal.
Hilo litakufurahisha.
Mbona hakuna petali za waridi zaidi? Na msandali?
Kwa nini marashi ambayo Mtukufu anapenda hayanukii?
Nendeni mkatayarishe vitu hivi.
Nilikuwa nikifikiria sana
mpaka sikuona hivi vitu vyote.
Ndiyo maana mke anapaswa kutunza
mahitaji madogo ya mumewe.
Na nyinyi? Mbona hamsikizi?
Nendeni mkalete taulo ya mahameli ya kumpangusa Mtukufu.
Nisikizeni. Pamoja na hiyo, leteni tende nzuri
kutoka kwa shamba la kifalme ili azile.
Leteni lahamu ya zafarani na krimu
ya kupaka kwenye vidonda vya Mtukufu.
Ruqaiya.
Simama, Ruqaiya.
Kabla ya kuondoka, fumbua fumbo langu.
Wakati umenikasirikia, kwa nini umekuja kuangalia
maandalizi yangu ya kuoga?
Unaweza kusahau kwamba mimi ni mkeo hadharani.
Lakini sitawahi kusahau wajibu wangu kwako.
Ndiyo maana, mfalme huyu anamwomba mkewe msamaha kwa kosa lake.
Mungu wangu! Unasema nini?
Nafaa kuomba msamaha.
Kwa kweli, sikuelewa uzito wa suala hilo.
Tabia ya Maham Anga
haikuonyesha kwamba maisha ya mtu yalikuwa hatarini.
Naomba msamaha kwa kosa, na nina ombi.
Nina hakika kwamba utatimiza ombi langu bila shaka.
Niambie.
Kuanzia sasa, usinikaripie mbele ya kila mtu.
Uhusiano wetu si dhaifu kwamba utavunjika kwa urahisi.
Lakini mambo haya yanampa kila mtu nafasi
ya kutonitii.
Nani naweza kuthubutu kutotii mke wangu?
Nilijua kwamba hata leo, mimi ni mke wako mpendwa.
Ndiyo maana nimekuja hapa kuonyesha kila mtu.
Nilidhani umekuja kwa ajili yangu.
Mbona nije kwa ajili yako?
Hizi sifa zako zinakufanya uwe mke wangu mpendwa.
Kwa kujitetea, nitasema kwamba
nilikuwa nimekasirika kwa sababu ya kifo cha Zaheer.
Singeweza kujidhibiti.
Kwa hivyo ulibadilisha kosa dogo liwe dhambi kubwa.
Kama ilivyo, Maham Anga alisababisha haya yote.
Kwa sababu yake, haya yote...
Sikiza, sitasikiza neno dhidi ya shangazi.
Kwa nini huwezi kusikiza?
Unaruhusu watu hawa wote watawale maisha yako.
Mtu mmoja tu anaweza kutawala maisha yangu.
Nani?
Wewe.
Namwahidi rafiki yangu wa utotoni.
Hata nioe wake wangapi,
hadhi ya Ruqaiya wangu itakuwa juu yao.
Unajua kwamba sina moyo.
Lakini ni Ruqaiya wangu tu
anaweza kutawala akili yangu.
Kwa sababu hakuna mtu anayeweza kuchukua nafasi ya Ruqaiya wangu daima.
Vipi!
Unapendeza sana.
Mtu asikwangalie kwa jicho la uovu, Jodha!
Sielewi kama mapambo yanaongeza urembo wako
au ni kinyume chake.
Kaka Sujamal alinipa mapambo haya.
Wakati wowote ninapoyavaa, kila mtu ananisifu.
Kwa sababu mapambo haya yanaonyesha penzi lake.
Ninapofikiria, uso wangu unajawa na furaha.
-Mungu wangu! -Nini kimefanyika?
Herini yangu!
Sijui iliangukia wapi.
Usiwe na wasiwasi sana!
Ni herini tu si ndege ambaye ataburuka.
Utaipata.
Chumba cha mama!
Nilienda huko kumwonyesha mapambo yangu.
Mama hukuwepo lakini lazima herini yangu
ilianguka kule bila shaka.
Nitaenda kuileta mara moja.
Subiri hapa. Nitaenda kuileta.
Hapana, Motibai. Ukitafuta kitu kwa chumba cha mama
basi mtu anaweza kuelewa vibaya, sivyo?
Itabidi niende.
Chukua hii.
Na ushanga wa lulu pia.
Asante, Mtukufu.
Lakini mbona unipe ushanga wenye thamani hivi na sketi na blauzi?
Umefanya kazi nzuri sana
kwa kuwapelekea Jodha na Suryabhan barua.
Lakini nilitii amri yako tu.
Sasa, nenda ukasaidie kufanya maandalizi ya harusi.
Mbona umeniita hapa usiku hivi, binti mfalme?
Nilipokea barua.
Mama.
Nini kilikulazimisha ufanye hivi?
Nilifanya haya yote kwa ajili ya ustawi wako, Jodha.
Ili kukulinda kutokana na matatizo.
Matatizo ya aina gani, mama?
Mbona uliniharibia sifa ili uniokoe?
Kwa mara ya kwanza, niliaibishwa mbele ya kila mtu.
Niliaibika.
Sijui baba na kaka
walifikiri nini kunihusu.
Na wewe pia...
Niambie, mama.
Ulipotimiza miaka 17, Shagunibai...
Jodha wako ataolewa katika familia ya Wamughal.
Shagunibai alisema hivyo na ukaamini, mama?
Shagunibai si mungu wa kike ili aweze kutabiri yajayo.
Hata hilo likifanyika,
nitakufa badala ya kuolewa, mama.
Mimi ni mwanamke Mrajput.
Na mwanamke Mrajput atakufa lakini hatawahi
kujiunga na familia ya Wamughal, mama. Kamwe.
Ulipaswa kumwamini Jodha wako, mama.
Ungeniambia mara moja.
Hungehitaji kufanya hivi.
Nilikuwa na hofu, Jodha. Nilikuwa na hofu sana.
Singevumilia au kumwambia mtu yeyote.
Nina wasiwasi kuhusu harusi yako tu.
Hiyo tu.
Mama, hufai kumwamini mtu yeyote
au kumwambia mtu yeyote kuhusu hili.
Sawa?
Sasa, sina wasiwasi.
Tazama, nitapamba machela yako kwa njia
ambayo nchi nzima itapumbazwa nayo.
Kazi nyingi bado hazijakamilika. Matayarisho mengi bado hayajakamilika.
Hatima ya Amer ilikuwa kwenye njia panda.
Wakati chuki ya Binti mfalme Jodha
kwa Wamughal ilikuwa ikiongezeka kwa upande mmoja,
Sujamal alikuwa akiungana na Wamughal
ili kupata Amer.
Kuna tatizo gani, Sujamal?
Kwa nini umekuja hapa kuniona?
Vita na Warajput. Na Mfalme Bharmal.
Na nimekuja hapa kuomba usaidizi wako.
Kama malipo, huyu Mrajput anakuahidi uaminifu wake milele.
Sawa. Tutakusaidia.
Lakini kabla ya hapo,
itabidi uthibitishe uaminifu wako.
Niko tayari.
Basi nionyeshe uaminifu wako.
Lamba miguu yangu.
Nilikuahidi uaminifu wangu, si utumwa wangu.
Mrajput anaweza kufa lakini hatawahi kuinama.
Kama nyinyi Wamughal mnachukulia ulambaji wa miguu kama uaminifu,
basi pole kwa kubisha mlango usiofaa kwa ajili ya usaidizi.
Nitapigana peke yangu na kufa.
Lakini sitawahi kuwa mtumwa wa mtu.
Subiri.
Vizuri. Vizuri, Sujamal!
Kama ungekubali leo, basi hadhi yako
ingekuwa chini sana, kwa maoni yangu.
Hatufanyi urafiki na watu duni daima.
Fahari yako inafaa kusifiwa.
Nakubali urafiki wako, Sujamal.
Urafiki wako utakuwa muhimu sana kwangu.
Nitatawala Amer lakini uaminifu wangu utakuwa
kwa Mtukufu Jalaluddin daima.
Inshallah!
Weka kambi ya Mfalme Sujamal karibu na yangu.
Hii ni zawadi ndogo kwa ajili ya urafiki wetu, Sujamal.
Nataka urafiki wetu uwe
hatima ya Warajput na Wamughal.
Amer na binti mfalme wake Jodha, inafaa kusifiwa.
Mara tu tukipata nafasi, tutashambulia Amer.
Kisha tutaondoa taji kichwani mwa Bharmal.
Kesho, Meena Bazaar itafanyika.
Umemaliza matayarisho?
Umepamba kibanda chako?
Hapana. Bado.
Lakini kwa nini umefurahi sana?
Wazo kuhusu Meena Bazaar linanifurahisha sana.
Utaweza kuona wanawake warembo wapi kwingine katika nchi hii?
Unaweza kuuza chochote lakini hakuna mtu ana nafasi
malkia Ruqaiya anapohusika.
Kibanda cha kila mtu hakiwezi kulinganishwa na chake.
Usiharibu hali yako, Nadira.
Mara ya mwisho Mtukufu alinunua kitu kwenye kibanda chako.
Vitu vichache kutoka kwa kibanda changu na kila kitu
kwenye kibanda cha malkia Ruqaiya.
Naweza kusema ukweli?
Sielewi ana nini spesheli.
Ana sifa nyingi.
Kwanza kabisa, wanatoka kwa familia moja.
Mtukufu na Ruqaiya walikuwa na babu mmoja.
Mtukufu Babur.
Pili, yeye ni mwerevu sana.
Na tatu, ana mali nyingi zaidi na rasilimali.
Nina mali nyingi zaidi.
Kama hilo halingekuwa kweli, Mtukufu
hangewahi kuja chumbani mwangu.
Usiwajali. Wanaona wivu.
Acha wajaribu. Lakini hawatawahi kushinda dhidi yako.
Tutapamba kibanda hadi
tuvutie watu wengi zaidi kwenye Meena Bazaar.
Mara hii, sitaweka kibanda changu kwenye Meena Bazaar.
Hutakiweka?
Hapana.
Malkia, tusipoweka kibanda, basi Mtukufu
ataenda kwa mke mwingine.
Huniamini?
Nakuamini zaidi ya ninavyojiamini.
Basi subiri uone Mtukufu ataingia kwa kibanda cha nani
kwenye Meena Bazaar kesho.